Wniuersis et singulis presentes litteras visuris, inspecturis pariter et audituris Magnus Nicolaj, prepositus ecclesie Aboensis, licet inutilis heudolor et indignus, salutem et fidem indubiam presentibus adhibere. Cum cunctis christifidelibus non solum de factis propriis ymo eciam de bonis sibi a Deo collatis coram supremo judice sue villicacionis incumbat reddere racionem, jn huius rei causa ad laudem et gloriam beatissime jndiuidue trinitatis, ad memoriam patronis Domini nostri Ihesu Christi ac eiusdem ascensionis atque celeberrime assumpcionis et amatissime compassionis, intemerate eiusdem Dei genitricis virginis Marie ad laudem, necnon sub nomine et vocabulo omnium sanctorum Dei, jn remissionem peccatorum meorum, ob salutem anime mee et parentum ac amicorum atque benefactorum meorum necnon omnium christifidelium viuorum et defunctorum, preteritorum, presencium et futurorum, altare quoddam jn predicta ecclesia Aboensi ex reuerendi jn Christo patris et domini mei domini Conradi, Dei gracia episcopi Aboensis, et suj venerabilis capituli consensv erexi, instituj et fundauj prout per presentes erigo, instituo et fundo, jta quod in eodem altari preter et vltra missam que cotidie de gloriosissima virgine Maria ibidem decantatur, vna altare (ͻ: altera)** certis modo et ordine, prout in aliis meis litteris desuper confectis expressius habetur, Ioco summe misse dietim et in perpetuum cantando celebretur, pro cuius altaris dote, ereccione et fundacione ac ipsorum choralium ibidem officiacione, sustentacione jnfrascripta predia dono, deputo et assigno, jn primis duas colonias jn Wema, Vkkilax et Pankyioki, deinde vnam coloniam in Wirma videlicet Valdas, in (ͻ: jtem) duas colonias in Mannos jn Lemmo, jtem Nwmmis in Nowsis, jtem tria predia in Reesa, videlicet Somarsoya, Petæ[s]mæ(s)ki et Thorawori, jtem Koskis in Nwmmis, jtem tria predia jn Lund, videlicet Wentiælæ superiorem, Wentiæla inferiorem et Nolima, jn Pemara tria predia, videlicet duo in Mariawori, vnum in Mwnkila et duo in Kyllylæ, jtem jn Sagw tria predia, videlicet Kaukarla, Koskis et Rwskulla, et in Parghaso vnum predium, dictum Pargasby, quod predium honorabilis vir dominus Andreas Diues eidem contulit altari; jtem granarium meum dictum Mækelborg vltra ampnem cum ortis duobus, vno prope granarium et altero ex opposito granarii ad latus ampnis situatis***; jnsuper pro residencia ipsorum choralium memoratus dominus meus reuerendus domum seu curiam lapideam apud foueam, ex opposito fundi beati Bartholomej locatam, eidem altari de conssensu suj dicti venerabilis capituli irreuocabiliter incorporauit, prout in litteris suis desuper confectis plenius continetur, pro qua quidem curia et eiusdem redempcione cuidam Thome centum marcas et domino Gregorio Alueri sexaginta marcas sueuice monete vltra summan in litteris Swenonis aurifabri expressam de meis exsoluj. Jnsuper et fundicum primum, quem jam altarista beati Erici possidet in ortum inter domum Johannis aurifabri et predictam curiam sitam, commutauj, que quidem curia cum omnibus suis attinenciis pro memoratis choralibus in perpetuum est deputata. Et si ipsa infirmaria sacerdotum cassata aut anullata fuerit, quod Deus avertat, domum lapideam, quam a Philippo Kaland dudum emeram, eciam memorate capelle pro dictorum choralium sustentacione volo omnias habere incorporatam. Deinde**** pro domo lapidea, apud fundicum beate Katerine versus ampnem erecta, et pro toto fundico, quem Iohannes aurifaber olim possedit, soluimus sibi primum xl marcas, deinde tradidimus sibi fundicum nostrum ad latus domus Eurardi cirograferi cum cellario murato et testudinato et centum marcis monete sweuicane. Item tradidimus altari sancti Erici fundicum nostrum paternum cum quatuor stubellis, loco cuius recepimus paruam porciunculam fundici beati Erici, in fundico omnium sanctorum memorato incorporatam.]